CELEX: 22006D0139
Language: fi
Date: 2006-10-27 00:00:00
Title: ETA:n sekakomitean päätös N:o 139/2006, tehty 27 päivänä lokakuuta 2006 , yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta

21.12.2006   
            
            
               FI
            
            
               Euroopan unionin virallinen lehti
            
            
               L 366/85
            
         
      ETA:N SEKAKOMITEAN PÄÄTÖS
   
   N:o 139/2006
   tehty 27 päivänä lokakuuta 2006
   yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä ’sopimus’, ja erityisesti sen 86 artiklan ja 98 artiklan,
   sekä katsoo seuraavaa:
   
               (1)
            
            
               Sopimuksen pöytäkirja 31 muutettiin 8 päivänä kesäkuuta 2004 tehdyllä ETA:n sekakomitean päätöksellä N:o 90/2004 (1).
            
         
               (2)
            
            
               Yhteistyötä ETA-sopimuksen sopimuspuolten välillä laajennettiin 28 päivänä lokakuuta 1996 tehdyllä ETA:n sekakomitean päätöksellä N:o 56/96 (2) sisällyttämällä Euroopan työnvälitysverkosto (Eures) sopimuksen pöytäkirjaan 31.
            
         
               (3)
            
            
               Liechtenstein varasi alun perin itselleen oikeuden osallistua Euresin toimintaan vasta sen jälkeen kun sopimuksen pöytäkirjaan 15 sisältyvistä, henkilöiden vapaata liikkuvuutta koskevista siirtymätoimenpiteistä laaditun yhteisen arvion tulokset olisivat saatavilla.
            
         
               (4)
            
            
               Tämän yhteisen arvion perusteella 17 päivänä joulukuuta 1999 tehdyllä ETA:n sekakomitean päätöksellä N:o 191/1999 (3) tehtiin sopimuksen liitteisiin V ja VIII Liechtensteinia koskevia uusia alakohtaisia mukautuksia, jotka rajoittavat Liechtensteiniin asettautumista.
            
         
               (5)
            
            
               Varausta, joka koskee Liechtensteinin osallistumista Euresin toimintaan, ei olisi enää sovellettava.
            
         
               (6)
            
            
               Sopimuksen pöytäkirja 31 olisi tämän vuoksi muutettava, jotta Liechtensteinin osallistuminen Euresin toimintaan voi alkaa 1 päivästä tammikuuta 2007,
            
         ON PÄÄTTÄNYT SEURAAVAA:
   1 artikla
   Korvataan sopimuksen pöytäkirjassa 31 olevan 15 artiklan 4 kohta seuraavasti:
   
      
                  ”4.
               
               
                  Edellä 1–3 kohtaa sovelletaan Liechtensteiniin 1 päivästä tammikuuta 2007.”
               
            
   2 artikla
   Tämä päätös tulee voimaan sitä päivää seuraavana päivänä, jona viimeinen sopimuksen 103 artiklan 1 kohdan mukainen ilmoitus on tehty ETA:n sekakomitealle (4).
   Sitä sovelletaan 1 päivästä tammikuuta 2007.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 27 päivänä lokakuuta 2006.
      
         
            ETA:n sekakomitean puolesta
         
         
            Puheenjohtaja
         
         Oda Helen SLETNES
         
      
   
   
      (1)  EUVL L 349, 25.11.2004, s. 52.
   
      (2)  EYVL L 58, 27.2.1997, s. 50.
   
      (3)  EYVL L 74, 15.3.2001, s. 29.
   
      (4)  Valtiosäännön asettamista vaatimuksista ei ole ilmoitettu.